Il-Prim Ministru tar-Renju Unit Boris Johnson, jinsab fit-taqsima tal-kura intensiva kawża tal-COVID19. dan wara li kelliem għall-Downing Street qal li l-kundizzjoni ta’ saħtu qalbet għall-agħar. Il-Prim Ministru Johnson iddaħħal l-isptar ilbieraħ filgħaxija minħabba sintomi persistenti ta’ Coronavirus, fosthom deni u sola, li ilu bihom għaxart ijiem u baqa’ jinżamm l-isptar taħt l-osservazzjoni tat-tobba. Waqt li sa dalgħodu kien għadu għaddej bil-ħidma tiegħu fit-tmun tal-Gvern tar-Renju Unit mill-isptar St Thomas fil-qalba ta’ Londra, kif qal hu stess fi tweet, illejla kelliem għall-Downing Street qal li il-PM Johnson appunta lill-Ministru tal-Affarijiet Barranin biex imexxi il-gvern fin-nuqqas tiegħu.